
                                          2024-2025 уҡыу йылына
10 –сы класс  өсөн  туған (башҡорт)  әҙәбиәтенән  эш программаһы. Төҙөүсеһе: башҡорт теле һәм әҙәбиәте уҡытыусыһы Мәхмүтова Айзилә Салауат ҡыҙы.




                                            Абзай - 2024



Аңлатма яҙыу.

10-сы  класс өсөн башҡорт әҙәбиәтенән эш программаһы 
Эш программаһы 34 сәғәткә бүленгән (аҙнаға 1  сәғәт)  

Дәреслек: Башҡорт теле һәм әҙәбиәте: уҡытыу рус телендә алып барылған дөйөм белем биреү ойошмаларының 10 – сы класы өсөн туған (башҡорт) телен һәм әҙәбиәтен өйрәнеү өсөн уҡыу ҡулланмаһы / авт.-төҙ.: В.И.Хажин, Ә.Х.Вилданов, Ф.Ә.Аҡҡужина. – Өфө: Китап, 2018. – 344 бит.
Программа кимәле : базис

Программа үҙенсәлектәренең характеристикаһы:  
Эш программаһы Башҡортостан Республикаһы Мәғариф  министрлығы тарафынан раҫланған уҡытыу башҡорт телендә алып барылған мәктәпәтәр өсөн Башҡорт әҙәбиәтенән программалар (V-XI кластар өсөн), (Төҙөүселәре-) нигеҙендә төҙөлгән.
Башҡортостан  Мәғариф  Министрлығы  тарафынан  тәҡдим  ителгән  программа  Ниғәмәт урта дөйөм  белем  биреү  мәктәбе муниципаль  бюджет  дөйөм  белем  биреү  учреждениеhының  «Уҡыу  планы»на  ярашлы  рәүештә тормошҡа  ашырыла.
Был эш программаһында федераль һәм республика закондары талаптары тормошҡа ашырыла:
«Рәсәй Федерацияһы халыҡтары телдәре тураһында» Законы, Рәсәй Федерацияһының «Рәсәй Федерацияһында Мәғариф тураһында» Законы, «Башҡортостан Республикаһы халыҡтары телдәре тураһында» Законы, Башҡортостан Республикаһының «Мәғариф тураһында» Законы, Башҡортостан Республикаһында Милли мәғарифты үҫтереү концепцияһы.

Программаның йөкмәткеһе һәм төҙөлөшө.
9-10-синыфтарҙағы туған әҙәбиәт башҡорт әҙәбиәте тарихынан, иң күренекле яҙыусылар ижадынан системалы белем бирергә, халҡыбыҙҙың әҙәби-рухи хазиналарын эҙмә-эҙлекле күҙ алдына баҫтырырға һәм уҡыусыны юғары интелектлы, матур зауыҡлы кеше итеп тәрбиәләргә бурыслы.
Юғары сыныфтар өсөн башҡорт әҙәбиәте программаһы ошо яҡтарҙы иҫәпкә алып яңыртып төҙөлдө. Әҙәбиәт 9-10 синыфтарҙы әҙәбиәт тарихы курсы рәүешендә хронологик тәртиптә өйрәнелә. Ул 9 синыфта “һүҙ сәнғәтенең башы фольклорҙа” булыуы хаҡында төшөнсә биреүҙән һәм башҡорт халыҡ ижадын система рәүешендә өйрәнеүҙән башлап, халыҡ ҡобайырҙары “Урал батыр”, “Аҡбуҙат ”, “Иҙеүкәй менән Мораҙым”ды күҙәтеүҙәр менән асыла. Артабан боронғо башҡорт әҙәбиәтенең айырым үрнәктәре  яҙма ҡомартҡылар, йырау һәм сәсәндәр ижады, тарихи осорҙар буйынса ҡыҫҡаса күҙәтеүҙәр, Салауат Юлаев, М. Өмөтбаев, М. Аҡмулла, М. Ғафури, Р. Фәхретдинов, С. Яҡшығолов, Ш. Бабич кеүек күренекле яҙыусылар тормошо һәм ижады өйрәнелә.
10 синыфта әҙәбиәт курсы Октябрь революцияһынан һуң совет әҙәбиәте осорон, 2040-сы йылдар әҙәби хәрәкәтен күҙәтеүҙе, шул осорҙоң киң билдәле яҙыусылар ижадын өйрәнеүҙе күҙ уңында тота. Был осорҙа яҙылған байтаҡ әҫәрҙәрҙе социалистик реализм методының талаптары, көслө йоғонтоһо тормошто бер яҡлы һүрәтләүгә, вульгар социологияға алып килде. Бындай әҫәрҙәрҙе үткәндә тарихи объективлыҡ күҙлегенән сығып баһалау, тарихылыҡ принцибынан сығып аңлатыу талап ителә. XI синыфта Бөйөк Ватан һуғышынан һуңғы йылдарҙан алып бөгөнгө көндәргәсә хәҙерге әҙәбиәт, хәҙерге күренекле әҙиптәребеҙ ижадын өйрәнеүҙе үҙ эсенә ала.
Юғары синыфтарҙа әҙәбиәт курсы башҡорт яҙыусыларының белем һәм тәрбиә биреү йәһәтенән иң әһәмиәтле әҫәрҙәрен әҙәби-тарихи планда өйрәнеү принцибына нигеҙләнә. Әҙәби осорҙарҙы күҙәтеү яҙыусылар ижадын монографик өйрәнеүҙәр менән аралашып бара. Айырыуса әһәмиәтле әҫәрҙәр текстуаль өйрәнеү өсөн тәҡдим ителә.
Бынан тыш программала яҙыусыларҙың биографияһы менән таныштырыу ҡарала, әҙәбиәт теорияһының белем күләме билдәләнә, һөйләү һәм яҙыу телмәрен үҫтереү дәрестәре, ятлау Һәм синыфтан тыш уҡыу өсөн тәҡдим ителгән әҫәрҙәр исемлеге бирелә.
Әҙәбиәт тарихын өйрәнеү фәндә ҡабул ителгән осорҙарға нигеҙләнеп алып барыла.
Программала төп урында дәрестә анализлау өсөн тәҡдим ителгән әҫәрҙәр алғанлыҡтан, күрһәтелгән сәғәттәрҙең күбеһе әҫәрҙәрҙең тексын өйрәнеү өсөн файҙаланырға тейеш.
Әҫәрҙәрҙе текстуаль өйрәнеү матур әҙәбиәттең үҙенсәлектәрен аңларға, нәфис һүҙгә мөхәббәт тәрбиәләргә ярҙам итә, уҡыусыларҙың яҙыу Һәм һөйләү телмәрен үҫтерергә мөмкинлек бирә.
Әҫәрҙәргә анализды еңеләйтеү маҡсатында һәр теманың йөкмәткеһен асырға ярҙам итеүсе аңлатмалар бирелде. Анализ процесында уҡытыусы был аңлатмалар менән генә сикләнмәҫкә, методик алымдар төрләндереү юлдары менән әҫәрҙең идея- эстетик әһәмиәтен тулыраҡ итеп асыуға ирешергә тейеш. Шуның менән бергә, уҡыусыларҙың ҡыҙыҡһыныуын кәметерлек артыҡ ваҡлау һәм деталләштәреүҙән дә һаҡ булырға кәрәк.
Текстуаль өйрәнеү өсөн тәҡдим ителгән әҫәрҙәрҙе тулы, ентекләп анализлау талап ителә. Яҙыусының дөйөм ижад юлын күҙ алдына баҫтырыу маҡсатында өйрәнелә торған (йәйәләр эсендә күрһәтелгән) әҫәрҙәрҙә үтеүгә бындай талап ҡуйылмай.
Әҫәрҙәр һайлағанда төп иғтибар юғары кешелек сифаттры тәрбиәләү, шәфҡәтлелек, ғәҙеллек, намыҫлыҡ кеүек әҙәп-әхлаҡ мәсьәләләрен яҡтыртҡан, художество сифаты камил әҫәргә бирелде. М.Ғафури, Ш. Бабич кеүек атаҡлы яҙыусылар ижадын үткөндә тарихи дөрөҫлөктө асып биреү, үткәнгә, тормошҡа дөрөҫ ҡараш формалаштырыу бурысы, Ә.Хәким, Р. Солтангәрәев әҫәрҙәрендә социаль ғәҙеллек, кеше хоҡуғы, шәхес азатлығы кеүек мөһим проблемалар яҡтыртыла. Р. Бикбаев ижадын өйрәнгәндә кешегә, тәбиғәткә һаҡсыл мөнәсәбәт, тыуған ергә, туған телгә һөйөү мәсьәләләрен яҡтыртҡан әҫәрҙәр иғтибар үҙәгенә ҡуйылды.
Тарихилыҡ принцибын эҙмә-эҙлекле торошҡа ашырыуҙа тарихи осорҙар, шул осорҙағы ижтимағи-сәйәси хәл, мәҙәниәт, әҙәбиәт үҫеше хаҡындағы күҙәтеүҙәр (обзорҙар) ҙур роль уйнай.Ләкин ул обзорҙар нисек кенә әһәмиәтле булмаһын, әҙәбиәт курсының үҙенсәлеген, тел асылын тик улар ғына билдәләй алмай. Әҙәбиәт программаларының йөҙөн монографик планда өйрәнелә торған яҙыусылар ижады, шул ижад фонында текстуаль өйрәнеү өсөн тәҡдим ителгән әҫәрҙәрҙе уҡыу, текст өҫтөндә эшләү, анализ яһау юлдары менән үҙләштерелә.
Күҙәтеү (обзор) темаларында уҡыусыларҙы әҙәби процесты аңлауға алып килеү маҡсаты менән, әҙәбиәт тарихын ың төп этаптары тураһында белем бирелә, мөһим әҙәби- тарихи мәғлүиәттәр килтерелә. Был темаларҙы үткәндә уҡыусыларҙың синыфтан тыш үҙ аллы уҡыған әҫәрҙәренә һәм тарихтан алған белемдәренә лә таянырға кәрәк.
Әҙәбиәт теорияһы мәғлүмәттәре яҙыусыларҙың ижады һәм айырым әҫәрҙәре менән дә, күҙәтеүҙәр менән дә бәйләнештә өйрәнелә.
Яҙыусының мөһим әҫәрен уның бөтә ижады фонында, башҡа әҫәрҙәре менән бәйләнештә өйрәнеү, уны башҡа яҙыусылар ижады менән сағыштырыу , уларҙың һәм айырым яҡтарын билдәләү, әҙәби процесс контексында ҡарау- әҙәбиәт тарихы курсының мөһим үҙенсәлектәренең береһе.
Телмәр үҫтереү буйынса программала ҡаралған эштәр күҙәтеү һәм монографик темалар өсөн бирелгән сәғәттәр эсендә үткәрелә. Телмәр үҫтереү өсөн махсус сәғәттәр ҙә булғанлыҡтан, улар, ғәҙәттә, яҙма эштәр үткәреү өсөн файҙаланыла. Программала иншалар өсөн темалар исемлеге бирелде.
Уҡыусыларҙың художестволы әҙәбиәт менән ҡыҙыҡһыныуҙарын, китап һөйөү һәм уның менән эш итә белеү, әҙәби әҫәрҙе үҙ аллы аңлай, баһалай белеү күнекмәләрен үҫтереү өҫтөндә айырыуса ныҡлы эш алып барырға кәрәк. Уҡыусының тормош, әҙәбиәт, образдарҙан сығып кешеләр хаҡында уҙ аллы фекерләүен үҫтереүгә әһәмиәт итеү бик мөһим. Уҡытыусы синыфтан тыш уҡыу даими рәүештә етәкселек итергә, китап күргәҙмәләре, конференциялар, конкурстар, әҙәби кисәләр үткәреүҙе планлаштырып алып барырға тейеш. Кластан тыш уҡылған әҫәрҙәр дәрестә үтелгән әҫәрҙәр менән тығыҙ бәйләнештә анализланырға һәм уҡыусыларҙың ижади һәләтлелектәрен, активлыҡтарын үҫтереүгә хеҙмәт итергәбурыслы

Уҡыу йылы аҙағына планлаштырылған һөҙөмтәләр.
Шәхси сифаттар;
1. үҙ милләтен, Ватанын, тыуған яғын яратыу;
1. этник ҙәм милли сағылышын таныу;
1. үҙаллылыҡҡа, белем алыуға етди ҙәм яуаплы ҡарау;
1. ғаилә ҙәм йәмғиәт ҡиммәттәрен ихтирам итеү, үҙ аллы эшләү ҙәм үҙ эштәренә яуап бирергәәҙер булыу;
1. ҡыҙыҡһыныусан,әүҙем булыу һәм донъяны танып белергә ынтылыу;
1. әхлаҡ, социаль ғәҙеллек һәм ирек хаҡындағы ҡараштар нигеҙендә үҙ аллы үҫешкә һәләтле булыу;
1. өлкәндәр һәм тиңдәштәре  менән төрлө социаль хәлдәрҙә аҡыллы хеҙмәттәшлектең кәрәклеген аңлау һәм бәхәсле хәлдәрҙән сыға белеү;
Метапредмет һәләттәре.
1. Уҡыу күнекмәләре нигеҙҙәрен белеү, үҙенең эшмәкәрлеген ойошторорға һәләтле булыу;
1. Үҙенең уҡыу эшмәкәрлегенең нигеҙҙәрен проектлау, баһаларға һәләтле булыу;
1. Әҙәбиәт буйынса теге йәки был яҙыусы һәм художестволы әҫәр буйынса кәрәкле мәғлүмәт туплау, әҙерләнеү эше алып барырға, уның буйынса презентация  эшләй белеү;
1. Аңлы уҡыу күнекмәләрен үҙләштереү, төрлө стиль һәм жанрҙағы текстарҙы үҙ аллы уҡый белеү, текстың төп фекерен билдәләү, йөкмәткеһен еткерә алыу, уның буйынса һорауҙарға яуап биреү;
1. Сағыштырыу, анализ, синтез, дөйөмләштереү кеүек логик эшмәкәрлеккә эйә булыу, оҡшаш сифаттары буйынса классификациялау, сәбәп-эҙемтә бәйләнештәрен һәм оҡшашлыҡты булдырыу;
1. Әңгәмәсенең фекерен тыңларға һәләтле булыу, тикшерелгән предметҡа ҡарата үҙенең нигеҙле ҡарашын әйтә белеү;
1. Объекттар һәм процестар мөнәсәбәтен сағылдырған бәйләнештәрҙең база, предмет, метапредмет төшөнсәләренә эйә булыу;

Уҡыусыларҙың белергә тейеш талаптары:
1. Өйрәнелгән әҫәрҙәрҙең исемен һәм авторын белеү;
1. Әҫәрҙәге ваҡиғаларҙы (сюжетты, геройҙарҙы, геройһар менән ваҡиғаларҙың үҙ-ара бәйләнешен) аңлау;
1. Әҫәрҙең композицияһын аңлата белеү;
1. Юмор, сатира, строфа, метафора һәм әһәби төрҙәрҙең төп билдәләрен белеү;
1. Портрет, пейзаж, аллегория, гипербола, даими эпитет төшөнсәләренең төп билдәләрен белеү;
1. Ятлау өсөн тәҡдим ителгән әҫәрҙәр тексын белеү;
1. Өйрәнелгән әҫәрҙеңэпизодтарын айырып күрһәтә белеү;
1. Әҫәрҙәге ваҡиғалар араһындағы ваҡыт һәм сәбәп-һөҙөмтә бәйләнешен билдәләй белеү;
1. Яҙыусы ижад иткән картиналарҙы күҙ алдына баҫтырыу;
1. Әҫәрҙә ҡатнашыусыларҙы характерлауҙа мөһим урын тотҡан эпизодтарҙы айырып күрһәтеү;
1. Өйрәнелгән әҫәрҙә сюжет элементтарының (экспозиция, төйөнләнеү, ваҡиғалар үҫеше, кульминация, сиселеү) идея- художество урынын билдәләү;
1. Телдең һүрәтләү сараларының (шул иҫәптән метафораның) контекстағы идея-художество урынын билдәләү;
1. уҡытыусы ҡуйған проблемалы һорау нигеҙендә әҫәрҙең геройын характерлау;
1. авторҙың мөнәсәбәтен асыҡлау маҡсатында өйрәнелгән әҫәрҙең ике геройы үҙ-ара сағыштырыу;
1. эпик һәм лирик әҫәрҙәрҙе айыра белеү;
1. эпик әҫәргә йәки уның өҙөгөнә төрлө характерҙағы план төҙөү;
1. телдән йәки яҙма сығыш яһау өсөн план төҙөү;
1. үҙ аллы уҡылған әҙәби сәнғәт әҫәрҙәренә (әҫәрҙәге герой һәм ваҡиғаларға ҡарата үҙ мөнәсөбөтеңде белдереп) яҙма йәки телдән баһалама бирә белеү;
1. һорауҙарға ттулы яуап һәм геройҙарға ( индивидуаль һәм сағыштырма) характеристика биреү;
1. өйрәнелгән әҫәр буйынса телдән йәки яҙма рәүештә фекерләү характерындағы инша яҙыу:
1. художестволы әҫәрҙәрҙе тасуири уҡыу;
1. эпик әҫәрҙәрҙе йәки уларҙың өҙөктәрен яҙма рәүештә тулы итеп йәки һайлап, ҡыҫҡартып һөйләп биреү ( изложение төҙөү);
1. эпик, лирик, лиро- эпик һәм драматик әҫәрҙәрҙе айыра белеү;
Методик ҡулланмалар исемлеге
1. .Әҙәбиәт уҡытыу методикаһы. Б.Б.Ғафаров.
1. .Башҡорт әҙәбиәтен уҡытыу методикаһы.(5-11синыфтар). М.Ғ.Ғималова.
1. Әҙәбиәт теорияһы. Ғ.Хөсәйенов.
Материаль-техник ҡулланмалар
1. телевизор;
1. видеомагнитофон
1. компьютер
1. проектор
Төп әҙәбиәт
1. 
1. Өҫтәлмә әҙәбиәт
1.Башҡорт телен һәм әҙәбиәтен заманса уҡытыу, М.И.Баһауетдинова, Г.Н.Йәғәфәрова, 2009
«Башҡортостан  уҡытыусыһы», “Йәншишмә”, “Киске Өфө”  гәзите.

                                  
               Ятлау  өсөн әҫәрҙәр:

Д.Юлтый.”Атлан,батыр!”,”Ҡарағол”драмаһынан өҙөк.
М.Буранғолов.”Башҡорт туйы”драмаһынан өҙөк.
Ғ.Сәләм.”Бала”поэмаһынан өҙөк.
Һ.Дәүләтшина.”Ырғыҙ”романынан өҙөк.
Р.Ниғмәти.”Үлтер,улым,фашисты!”поэмаһынан өҙөк.


Кластан тыш уҡыу өсөн әҫәрҙәр.
С.Агиш.”Фәтхи һалдат”хикәйәһе.
Я.Хамматов.”Башҡорттар китте һуғышҡа”романы.
Т.Килмөхәмәтов.”Ҡорбан килтереү”портреттар.
“Һуғыш үтте,һағыш ҡалды”очерктар,хәтирәләр.
	 
 10-сы класс уҡыусыларының белем һәм күнекмәләренә төп талаптар:

Уҡыусылар түбәндәгеләрҙе белергә тейеш:
-өйрәнелгән әҫәрҙәрҙең авторын ,исемен,мәғәнәһен;
-өйрәнелгән әҫәрҙәрҙең төп темаһын,композицион үҙенсәлектәрен;
-өйрәнелгән әҫәрҙәрҙәге ваҡиғаларҙы һәм геройҙарын;
-әҙәби процесс, художестволы әҙәбиәттең теле,тип,прототип,роман-эпопея,лирик герой,тема кеүек төшөнсәләрҙе;
-драматик һәм лиро-эпик әҫәрҙәрҙең характерлы үҙенсәлектәрен;
-ятлау өсөн тәҡдим ителгән әҫәрҙәрҙең текстарын.

1-се төр күнекмәләр:
-яҙыусы һүрәтләгән художестволы картиналарҙы уйлап күҙ алдына баҫтырыу;
-өйрәнелгән әҫәрҙең эпизодтарын айырып күрһәтә белеү;
-әҫәр геройҙарын ҡылыҡһырлай,бер-береһе менән сағыштыра белеү;
-телдең өйрәнелгән һүрәтләү сараларын билдәләй белеү;
-эпик һәм лирик ,лиро-эпик,драматик әҫәрҙәрҙе ҡыҫҡаса анализлай белеү;
-художестволы,фәнни,публицистик әҫәрҙәрҙе айыра белеү;
-проблемалы һорауҙар ҡуя белеү һәм яуап эҙләү;

2-се төр күнекмәләр:
-төрлө стилдәге текстарҙы дөрөҫ,етеҙ итеп ҡысҡырып уҡыу;
-художестволы әҫәрҙәрҙе тасуири уҡыу;
-әҫәрҙәрҙе йәки уларҙың өҙөктәрен ҡыҫҡартып һөйләп биреү(телдән йәки яҙма);
-өйрәнелгән әҫәр буйынса телдән йәки фекер йөрөтөү характерындағы инша төҙөү;
-әҫәрҙәргә план төҙөү.
-тексты икенсе телгә  тәржемә итеү;
-һүҙлектәр менән эш итеү;
-төрлө темаларға әңгәмә алып барыу;текстар төҙөү;
-бирелгән темаларға эҙләнеү эштәре алып барыу,конспекттар төҙөү,сығыштар яһау;
-әҙәби,сәнғәт әҫәрҙәренә яҙма йәки телдән баһалама бирә белеү.
    Белем биреүҙә файҙаланылған әсбаптар һәм методик ҡулланмалар:
1.Башҡорт теле (5-9) һәм әҙәбиәтенән 5-11) тест һорауҙары. И.Ә.Шарапов. Өфө-2006                                                                                                             2.Башҡорт телен һәм әҙәбиәтен заманса уҡытыу.  Уҡытыусылар өсөн  ҡулланма.  М.И.Баһауетдинова,  Г.Н.Йәғәфәрова, Өфө, “Китап”, 2009.                           3.  Башҡорт теле һәм туған әҙәбиәт дәрестәрен үҙ-ара бәйләнештә уҡытыу. М.Б.Юлмөхәмәтов,  Өфө-2008                                                                             4. Әҙәбиәт уҡытыу методикаһы. Ғималова М.Ғ,    Өфө, “Китап”,  2005.                                                                                                                                     5.Лирик әҫәрҙәрҙе өйрәнеү.Б.Б.Ғафаров.Өфө,китап,1996                                                                                                                                                                                         6. Башҡорт теле, башҡорт әҙәбиәте . Электрон дәреслектәр                                                                                                                                                                                                  7. Башҡорт  әҙәбиәте буйынса  аудио-видеоәсбап. Өфө,  Башҡортостан Республикаһының  Мәғариф министрлығы, 2005.

















Календарь – тематик план
10 класс
	№
	Тема
	Сәғәт һаны
	План буйынса дата
	Фактик дата
	Иҫкәрмә

	1
	Башҡорт һүҙ сәнғәте.
	1
	04.09
	
	

	2
	“ Урал батыр” (эпостан өҙөк)
	1
	11.09
	
	

	3
	Башҡорт  ауыҙ – тел әҙәбиәте.
	1
	18.09
	
	

	4
	Йырауҙар. Һабрау.
	1
	25.09
	
	

	5
	Ҡарас.Буранбай-Йәркәй, Байыҡ сәсәндәр.
	1
	02.10
	
	

	6
	М.Буранғолов. “ Ватан һуғышы” (өҙөк). 
	1
	09.10
	
	

	7
	Башҡорт әҙәбиәте тарихының осорҙарға бүленеше.Боронғо  дөйөм төрки әҙәбиәте ҡомартҡыларынан өлгөләр. Ҡорҡот ата ( хикәйәттән өҙөктәр).
	1
	16.10
	
	

	8
	Болғар осоро әҙәбиәте.Ҡол Ғәли. “Йософ ҡиссаһы” (өҙөк). Ҡисса тураһында төшөнсә.
	1
	23.10
	
	

	9
	Ҡыпсаҡ осоро әҙәбиәте. Х.Кәтиб. “Жөмжөмә Солтан”(дастандан өҙөк). “Һуңғы һартай”.
	1
	06.11
	
	

	10
	Рәссәй осоро әҙәбиәте. Ҡара табын ырыуы шәжәрәһе. Өфө өйәҙе башҡорттарының үтенес хаты. Батыршаның императрица Елизаветтаға яҙған хаты.
	1
	13.11
	
	

	11
	С.Юлаев. “Тыуған илем”,”Һандуғас”,”Уҡ”,”Егеткә”.
	1
	20.11
	
	

	12
	XIX  быуатта әҙәби процесс. Һ.Салихов.”Замана хакимы”.
	1
	27.11
	
	

	13
	Ғ.Соҡорой. “Яҙ миҙгеле”.
	1
	04.12
	
	

	14
	“Ҡуҙыйкүрпәс”( повестан өҙөк).
	1
	11.12
	
	

	15
	Мәғрифәтселек әҙәбиәте. М.Аҡмулла.
	1
	18.12
	
	

	16
	М.Өмөтбаев. “Ҡайыш илә Йүкә”.
	1
	25.12
	
	

	17
	Р.Фәхретдин. “ Сәлимә”(өҙөк).
	1
	15.01
	
	

	18
	XX быуат башы әҙәбиәте. М.Ғафури. “Ярлылар, йәки өйҙәш ҡатын” (өҙөк). С.Яҡшығолов. “Башҡорт ағаларыма хитап”(өҙөк).
	1
	22.01
	
	

	19
	Ф.Туйкин, Ш.Бабич, Д.Юлтый, М.Ғафури.
	1
	29.01
	
	

	20
	Тарихи –революцион  темаға арналған әҫәрҙәр. Д.Юлтый “Ҡан”(өҙөк), Һ.Дәүләтшина “Партизандар”(өҙөк).З.Биишева “Закир”. Сюжет тураһында  төшөнсә.
	1
	05.02
	
	

	21
	М.Ғафури. “Шәриғәт ҡорбандары”, Һ.Дәүләтшина “Айбикә” (өҙөк).
	1
	12.02
	
	

	22
	Ф.Иҫәнғолов “ Бикәс” (повестан өҙөк). Проблема тураҙында төшөнсә.
	1
	19.02
	
	

	23
	И.Насыри “ Шәрәфи ағай”.С.Агиш “ Нигеҙ”.
	1
	26.02
	
	

	24
	Д.Юлтый “Ҡарағол”(өҙөк). М.Буранғол “ Ҡараһаҡал”(өҙөк).
	1
	05.03
	
	

	25
	К.Мәргән “ Бөркөт ҡанаты”(өҙөк). Р.Назаров “Башҡорт”.
	1
	12.03
	
	

	26
	Ғ.Ибраһимов “Кинйә”(өҙөк). Ә.Хәкимов “Думбыра сыңы”(өҙөк)
	1
	19.03
	
	

	27
	Р.Ниғмәти “Үлтер, улым, фашисты!”, Д.Исламов “Ҡамалыу”, М.Кәрим “Ҡара һыуҙар”,Ә.Хәкимов “ Күпер”(өҙөк).
	1
	26.03
	
	

	28
	Р.Насиров , Ә.Атнабаев, Р.Ғарипов.
	1
	09.04
	
	

	29
	[bookmark: _GoBack]М.Кәримов “Миҙалдар”, Р.Сафин “Ҡыр ҡаҙҙары”.Образ тураһында төшөнсә.
	1
	16.04
	
	

	30
	Тыныс хеҙмәт хаҡына арналған әҫәрҙәр. Ғ.Сәләм, Д.Исламов, Б.Рафиҡов, Ә.Атнабаев,Р.Солтангәрәев.
	1
	23.04
	
	

	31
	Ғ.Хөсәйенов , Н.Нәжми .
	1
	30.04
	
	

	32
	 Б.Бикбай ,Р.Ғарипов .
	1
	07.05
	
	

	33
	Р.Назаров, М.Кәрим.
	1
	14.05
	
	

	34
	Йомғаҡлау.
	1
	21.05
	
	





